钦定古今图书集成/明伦汇编/官常典/第753卷 > 司五教
## 钦定古今图书集成/明伦汇编/官常典/第753卷 > 司五教

按《明外史忠义传》：“五教，字敬先，内黄人。幼失怙，笃学
有志行。崇祯时，以岁贡生为内丘训导。十一年，邑被
兵，佐长吏拒守有功，迁城固知县，剿山寇灭之。十六
年冬，贼据关中，分设伪官，郡县风靡。五教激士民固
守。有诸生谋内应，捕斩之，竿其首城上。无何，伪帅田
见秀拥兵至，五教且战且守，毙贼多。贼悉兵攻，四日”
而城陷。见秀叱令跪，厉声曰：“朝廷命官，肯为贼屈耶？”
贼去其冠带，辄自取冠之，骂益厉，乃被磔。